open-index/open-wikipedia-markdown huggingface dataset:
Flaming Youth

„**Flaming Youth**“ — ბრიტანული ჯგუფი, რომელმაც დაშლამდე, 1969 წელს ჩაწერა ერთადერთი ალბომი. დღეს იგი უფრო მეტად ცნობილია, როგორც ფილ კოლინზის ერთ-ერთი ჯგუფი. იმ პერიოდში კოლინზი, რომელიც დასარტყმელ საკრავებზე უკრავდა, სულ 18 წლის იყო.

ჯგუფის სხვა მუსიკოსები იყვნენ: ბრაიან ჩეტონი (კლავიშები), რონი კერილი (ბას გიტარა), გორდონ სმითი (გიტარა, ბას გიტარა). ჯგუფის კარიერის დასასრულს, მას შეუერთდა როდ მეიოლი (ორგანი) და კოლექტივის მუსიკამ უფრო თავისუფალი ფორმა შეიძინა.

ჯგუფის ალბომი *Ark 2* გამოვიდა 1969 წელს. ფირფიტა გამოიცა ლეიბლზე Fontana. კომერციული წარმატება მას არ ჰქონია. ჯგუფის ორი სინგლი ამ ალბომიდან იყო „Man, Woman, and Child“ და „Guide Me Orion“. მოკლე ტურნეს შემდეგ *Flaming Youth* დაიშალა.

1970 წელს კოლინზიც და კერილიც იყვნენ პრეტენდენტები ჯენესისში მოხვედრაზე. კერილმა არ გაიარა კონკურსი, მაგრამ მოგვიანებით უკრავდა კოლინზთან ერთად მის სოლო ტურებზე. კოლინზმა აგრეთვე დაუკრა ჩეტონის ჯგუფის Boys Don't Cry მეორე ალბომზე.

## რესურსები ინტერნეტში 
*არაოფიციალური საიტი 
* რონი კერილის ოფიციალური ბიოგრაფია

კატეგორია:ინგლისური ბოიბენდები
კატეგორია:ფილ კოლინზი
კატეგორია:ბრიტანული პროგრესული როკ-ჯგუფები
რიმინი

**რიმინი** (, ) — ქალაქი იტალიაში, ემილია-რომანიას რეგიონში და იმავე სახელწოდების პროვინციის დედაქალაქი. მდებარეობს ადრიატიკის ზღვის სანაპიროსთან, მდინარეების: მარექიასა და აუსას შორის. რიმინის ტრადიციული ინდუსტრიები სანაპირო ნაოსნობა და თევზჭერაა. იგი რიკიონესთან ერთად იტალიის ყველაზე პოპულარული საზღვაო კურორტია ადრიატიკის სანაპიროზე.

წარმოშობით რიმნიდანაა ცნობილი კინორეჟისორი — ფედერიკო ფელინი.

## რესურსები ინტერნეტში 
*
*Province of Rimini
*Rimini Comune (Town Council)
*Official Tourist Information site of Rimini (Town Council)
* Rimini 

## სქოლიო 
კატეგორია:იტალიის ქალაქები
კატეგორია:ადრიატიკის ზღვისპირა ქალაქები
კვერცხი (მრავალმნიშვნელოვანი)

**კვერცხი** შეიძლება აღნიშნავდეს:

* კვერცხი — ცხოველური ორგანიზმის მდედრობითი სასქესო უჯრედი.
* კვერცხი (საკვები პროდუქტი) — ძირითადად ქათმის კვერცხი, თუმცა შეიძლება სხვა ფრინველისაც იყოს.
* კვერცხი (ერთეული) — მასის (წონის) ერთეული.
თბილისის მეტროსადგურების სია

სტატიაში მოყვანილია თბილისის მეტროპოლიტენის სადგურების სია — თბილისის (საქართველო) მეტროპოლიტენის ხაზების სისტემა. პირველი ხაზი 1966 წლის 11 იანვარს გაიხსნა და ექვსი სადგურისგან შედგებოდა. ამჟამად მეტროპოლიტენი ორი ხაზისა და 23 მოქმედი სადგურისგან შედგება.

## ხაზები და სადგურები 
## დაგეგმილი ხაზი 
## გადასასვლელები 
* სადგურის მოედანი 1 — სადგურის მოედანი 2

## იხილეთ აგრეთვე 
* თბილისის მეტროპოლიტენი

## რესურსები ინტერნეტში 
* თბილისის მეტროპოლიტენის ოფიციალური საიტი 

## სქოლიო

კატეგორია:მეტროპოლიტენის სადგურების სიები
კვერნაქები

**კვერნაქები**, *კვერნაქის ქედი* — ბორცვიან-დაბალმთიანი სერი (ქედი) აღმოსავლეთ საქართველოში, შიდა ქართლის მხარის გორის, კასპის და მცხეთა-მთიანეთის მხარის მცხეთის მუნიციპალიტეტებში. მდებარეობს ტირიფონ-მუხრანის ვაკეებსა და მტკვრის შუა ხეობას შორის. გადაჭიმულია მდინარე მტკვრის მარცხენა სანაპიროზე მდ. საქაშეთისხევიდან (დასავლეთი) მდ. არაგვამდე (აღმოსავლეთი). საერთო სიგრძე დაახლოებით 70 კმ, განი 7-8 კმ. აგებულია ნეოგენური მოლასური ნალექებით — კონგლომერატებით, ქვიშაქვებითა და თიხებით. კვერნაქები მორფოლოგიურად ასიმეტრიული  მონოკლინური სტრუქტურაა: სამხრეთი კალთა ციცაბოა, ჩრდილოეთი — დამრეცი, გარდიგარდმო გადაკვეთილია მდინარეების ლიახვის, ლეხურასა და ქსნის ხეობებით, რომლებიც მას ოთხ მონაკვეთად ჰყოფს. ყველაზე დაბალია (მაქსიმალური სიმაღლე ზღვის დონიდან 878 მ) დასავლეთი კვერნაქები ანუ რუისის სერი, რომელიც იწყება მდინარე საქაშეთისხევიდან და გრძელდება მდინარე ლიახვამდე. მის აღმოსავლეთით მდ. ლეხურამდე ვრცელდება აღმოსავლეთ კვერნაქები ანუ საკუთრივ კვერნაქები (მთა კვერნა 1074 მ, მთა ზეგარდა 1114 მ), რომლის თხემური ზოლის ღრმულში ზღვის დონიდან 856 მ-ზე მდებარეობს ნადარბაზევის ტბა. ამ სერის სამხრეთი კალთის ფლატეებსა და ქარაფებშია გამოკვეთილი ხელოვნური გამოქვაბული ციხე-ქალაქი უფლისციხე. მდინარეებს ლეხურასა და ქსანს შორის კვერნაქების მონაკვეთს წლევი-თხოთის სერი ეწოდება, რომელსაც თხემის ჩადაბლებული ადგილი — წლევის (მთა წლევი 1097 მ) და თხოთის (აღმოსავლეთით) სერებად ყოფს.

კვერნაქების უკიდურესი აღმოსავლეთი მონაკვეთი — სხალტბის კუესტური სერი (მთა სხალტბა 1091 მ) მდინარეებს ქსანსა და არაგვს შორისაა გაწოლილი. სხალტბის ჩრდილოეთი კალთა დამრეცია, სამხრეთი — ციცაბო, განსაკუთრებით ფლატეა მდინარე არაგვისაკენ ორიენტირებული კალთა და ძეგვსა და მცხეთას შორის მდებარე მონაკვეთი. შიომღვიმის მონასტრის მიდამოებში ხელოვნური გამოქვაბულებია. ზოგან განვითარებულია ბედლენდები. კვერნაქებისთვის დამახასიათებელია მშრალი ხევებითა და ხრამებით ძლიერ დანაწევრება და მოვაკებული ზედაპირები. კვერნაქების გამკვეთი ხეობებიდან ყველაზე ვიწრო და ციცაბოგვერდებიანი ლეხურას ხეობაა, შედარებით ფართოა ქსნის, ხოლო ყველაზე ფართო ლიახვის ხეობა, სადაც აღმართულია ეროზიული შთენილი ბორცვი, რომელზედაც გაშენებულია გორის ციხე.

კვერნაქების კალთებზე, ყავისფერ ნიადაგებზე, გავრცელებულ ტყის მასივებში გვხვება ძეძვი, შავჯაგა, ქონდარა ნუში, ჯაგრცხილა, ჯაგეკლიან ბუჩქებს შორის იზრდება ბალახოვანი მცენარეები: ურო, ველის წივანა, ვაციწვერა და სხვა. ჩრდილოეთ კალთის ტყის ყავისფერ და ნაწილობრივ ყომრალ ნიადაგებზე აღმოსავლეთ ნაწილში ჯაგრცხილნარი და მუხნარ-რცხილნარია. ყველაზე მაღალ ადგილებში გვხვდება წიფლნარიც. ფლატეებზე, კლდოვან და ღორღიან ადგილებში ძლიერ ჩამორეცხილ ნიადაგებზე იზრდება გლერძი, შავჯაგა და სხვა. კვერნაქების სამხრეთ კალთებზე, მცხეთასა და ძეგვს შორის, გვხვდება არიდული ნათლი ტყე, რომლის შემადგენელი სახეობებია: ღვია, საკმლის ხე, აკაკი, ქართული ნეკერჩხალი, ბერყენა, თრიმლი. შიომღვიმის მიდამოებში არის ქართული მუხის, ჯაგრცხილისა და შინდის ტყე. მდინარეების ხეობებში ზოგან გვხვდება მდინარისპირა ტყე.

მინი|ცენტრი|900პქ|კვერნაქების ქედის პანორამა გორიდან აღმოსავლეთით

## ისტორიული წყაროები
ვახუშტის განმარტებით კვერნაქის ქედი გადაჭიმული იყო სარკინეთიდან ხორნაბუჯამდე (გომბორიდან ხორნაბუჯამდე მთა ჰერეთის მთად იწოდებოდა).

## ლიტერატურა
კატეგორია:შიდა ქართლის მხარის ქედები
კატეგორია:მცხეთა-მთიანეთის მხარის ქედები
ჩეთამის ბიბლიოთეკა

**ჩეთამის ბიბლიოთეკა** () მანჩესტერში, ინგლისი, დაარსდა 1653 წელს და ინგლისურენოვან მსოფლიოში უძველესი საზოგადოებრივი ბიბლიოთეკის ტიტული აქვს.

ბიბლიოთეკა ჰამფრი ჩეთამის (1580-1653) შემოწირული ფონდებით დაარსდა, რომელმაც თანხა „ჰოსპიტალის“ მიმდინარე ხარჯების დასაფარავად და ორმოცამდე ხელმოკლე ყმაწვილის განათლებისთვის გაიღო. „ჰოსპიტალში“ ასევე ბიბლიოთეკაც იყო მკვლევართათვის. ჩეთამის ჰოსპიტალი 1969 წელს ჩეთამის სამუსიკო სკოლად გარდაიქმნა. მასში არსებული ბიბლიოთეკა კი განუწყვეტლივ ფუნქციონირებს 1653 წლიდან და უფასოა მკითხველთა და დამთვალიერებელთათვის.

ჩეთამის ბიბლიოთეკაში 100 ათასზე მეტი გამოცემა თუ ნაბეჭდი წიგნია, რომელთაგან 60.000 1851 წლამდე არის გამოცემული. მათ შორისაა XVI და XVII საუკუნეების ნაბეჭდი ნამუშევრების, პერიოდული გამოცემებისა და ჟურნალების განსაკუთრებით მდიდარი კოლექცია.

ეს ბიბლიოთეკა კარლ მარქსისა და ფრიდრიხ ენგელსის შეხვედრის ადგილი იყო, როდესაც მარქსი მანჩესტერში ჩამოდიოდა. ბიბლიოთეკის თაროებზე შეიძლება ეკონომიკის წიგნების ნახვა, რომლებსაც მარქსი კითხულობდა.

კატეგორია:გაერთიანებული სამეფოს ბიბლიოთეკები
კატეგორია:მანჩესტერი
კატეგორია:ბიბლიოთეკები ანბანის მიხედვით
კვერეთი

**კვერეთი** — ადგილობრივი მნიშვნელობის დაბალმთიანი ბალნეოკლიმატური კურორტი საჩხერის მუნიციპალიტეტში. ზღვის დონიდან 570 მ. იცის რბილი ზამთარი (იანვრის საშუალო ტემპერატურა 2,0—3,0°C), თბილი, ზომიერად ნოტიო ზაფხული (ივლისის, საშუალო ტემპერატურა 20,0°C). ნალექები 1100-1200 მმ წელიწადში. ძირითადი სამკურნალო ფაქტორია დაბალი მინერალიზაციის წყალი, რომელსაც იყენებენ აბაზანებისათვის. წყლის ტემპერატურა 16°C. დღე-ღამის დებიტი — 40 ათ. ლ. კვერეთში მკურნალობენ სახსრების, პერიფერიული ნერვული სისტემისა და გინეკოლოგიურ დაავადებებს. არის სააბაზანო, დასასვენებელი სახლი. სეზონი — მთელი წელი.

## ლიტერატურა
კატეგორია:საჩხერის  მუნიციპალიტეტი
კატეგორია:იმერეთის მხარის კურორტები
კვერცხმბადობა

**კვერცხმბადობა** — ცხოველის შთამომავლობის მოცემის ხერხი, რომლის დროსაც ჩანასახი ვითარდება გარემოში დადებულ კევრცხში. კვერცხმბადობის დროს იბადება მეტ-ნაკლებად განვითარებული ნაშიერები. დადებული კვერცხი უფრო ხშირად განაყოფიერებულია, ზოგჯერ (პართენოგენეზის დროს) — გაუნაყოფიერებელი, უფრო იშვიათად — განვითარების სხვაფასხვა სტადიაში. კვერცხმბადობა ახასიათებს მრავალუჯრედიანი უხერხემლოების ყველა ტიპის წარმომადგენლებს და ქორდიანი ცხოველების უმრავლესობას. შეადარეთ ცოცხლადშობა.

## ლიტერატურა
კატეგორია:რეპროდუქცია
კვერცხსადები

[thumb|250px|[კალია|კალიის კვერცხსადები]]
**კვერცხსადები** (ovipositor) — მრავალი მწერისა და ზოგი თევზის კვერცხის დასადები გარეგანი სასქესო ორგანო. მწერების კვერცხსადები წარმოადგენს მუცლის მე-8 და მე-9 სეგმენტის სახეცვლილ კიდურებს. შედგება 3 წყვილი საგდულისაგან, რომელიც ესობა სუბსტრატში და კვერცხი მათ შუა მისრიალებს. ტიპური კვერცხსადები აქვთ კუტკალიებს. კალიების კვერცხსადები უფრო მოკლე და მაგარია. ნემსიყლაპიები კვერცხსადების მეშვეობით კვერცხს მცენარეთა ქსოვილში დებენ, მხედრები კი — სხვა მწერის სხეულში. უმაღლესი სიფრიფანაფრთიანების კვერცხსადები გარდაქმნილია ნესტრად. თევზის კვერცხსადები სახეცვლილი შარდ-სასქესო დვრილია, რომელიც ქვირითობის დროს გაგრძელდება.

## ლიტერატურა
კატეგორია:ენტომოლოგია
კატეგორია:რეპროდუქცია
ტაიბეი

**ტაიბეი**,  (ჩინ. 臺北市) — ტაივანის დედაქალაქი და ქვეყნის პოლიტიკური, კულტურული და ეკონომიკური ცენტრი. ამავე დროს, წარმოადგენს ტაიბეი–კეელუნგის მეტროპოლიური არეალის ცენტრს. მდებარეობს კუნძულის ჩრდილოეთ კიდეზე, მდინარე დანშუიზე, ქალაქ  კეელუნგიდან 25 კმ–ით სამხრეთ დასავლეთით. ქალაქი ამავე დროს ნავსადგურია წყნარ ოკეანეზე. 2010 წლის მონაცემებით, ტაიბეის მოსახლეობა 2 618 772 ადამიანს შეადგენს, ხოლო მეტროპოლიის, რომელშიც მასთან ერთად წარმოდგენილია ქალაქები ახალი ტაიბეი და კეელუნგი – 6 900 273 ადამიანს.

ტაიბეი XVIII საუკუნეში დაარსდა და უკვე XIX საუკუნეში საზღვაო ვაჭრობის მნიშვნელოვანი ცენტრი გახდა. 1886 წელს, ჩინეთის ცინის იმპერიის მმართველმა დინასტიამ, ქალაქს პროვინციული დედაქალაქის სტატუსი მიანიჭა. როდესაც პირველი ჩინურ–იაპონური ომის დროს ტაივანი იაპონელებმა დაიპყრეს, ტაიბეი კუნძულის დედაქალაქად აქციეს და მისი მასიური ურბანული დაგეგმარება დაიწყეს. 1945 წელს, კუნძული კვლავ ჩინეთმა აიღო.

როდესაც ჩინეთის სამოქალაქო ომის დროს კომუნისტებს გამოქცეულმა გომინდანის მთავრობამ თავი ტაივანს შეაფარა და 1949 წელს, ტაიბეი ჩინეთის რესპუბლიკის დედაქალაქად გამოაცხადა.
## შენიშვნები 
## სქოლიო 
კატეგორია:ტაივანის ქალაქები
ეტნა

**ეტნა** () — მოქმედი ვულკანი იტალიაში, კუნძულ სიცილიაზე. სიმაღლე 3403 მ. ამჟამად ყველაზე მაღალი და ყველაზე აქტიური ვულკანია ევროპაში. მისი სიმაღლის მითითება ზუსტად შეუძლებელია, ვინაიდან ის მუდამ იცვლება ამოფრქვევებისა და შლაკების ამოსხმის გამო. ეტნას 400-მდე გვერდითი კრატერი და მრავალი ლავური ნაკადი აქვს. 

ეტნა საშუალოდ სამ თვეში ერთხელ ამოაფრქვევს ლავას. სტატისტიკურად ვულკანი 150 წელიწადში ერთხელ რომელიმე დასახლებას ანადგურებს. თუმცა გაცივებული ლავის გამო ეტნის გარშემო ნიადაგი განსაკუთრებით ნაყოფიერია და მის კალთებზე ხილს, ზეთისხილსა და ვენახს აშენებენ. ვულკანის ამოფრქვევა ჯერ კიდევ უძველეს ხანებში დასტურდება. ანტიკური ხანის ავტორები ასახელებენ ძვ. წ. 479 და 425 წლებს. 

1981 წელს მის ირგვლივ ეროვნული ნაკრძალი შეიქმნა. ჩვეულებრივი ავტომობილით ეტნაზე 1900 მეტრის სიმაღლეზე შეიძლება ასვლა. აქედან საბაგირო გზას 2550 მეტრამდე აჰყავს დამთვალიერებლები, რის შემდეგაც 45 ევროდ საცალფეხო ბილიკებით 2925 მეტრის სიმაღლემდეა შესაძლებელი ასვლა. ძლიერი ამოფრქვევა მოხდა 1669 წელს, როცა ლავურმა ღვარმა ქალაქ კატანიამდე მიაღწია და ნაწილობრივ დაანგრია იგი. 

მითოსის თანახმად, სწორედ ეტნა დაამხო ზევსმა თავზე საზარელ ტიფონს. მას შემდეგ ურჩხული ხანდახან წამოყოფს ხოლმე თავს და დაგროვილ ცეცხლსა და ლავას აფრქვევს თავისი ხახიდან. სხვა ვერსიით კი ეტნას მთის სიღრმეში მდებარეობდა ჰეფესტოს სამჭედლო. მთის სიახლოვეს ცხოვრობდა ნიმფა ეტნა.  

2013 წლის ივნისში ეტნა შეიყვანეს მსოფლიო მემკვიდრეობის სიაში.

## იხილეთ აგრეთვე
*იტალიის ვულკანების სია

## სქოლიო
კატეგორია:იტალიის მთები
კატეგორია:სიცილია
კატეგორია:იტალიის ვულკანები
კატეგორია:მსოფლიო მემკვიდრეობის ძეგლები იტალიაში
კვერცხიჭამია გველისებრნი

**კვერცხიჭამია გველისებრნი** (), გველების გვარი ანკარასებრთა ოჯახისა. გვარი შეიცავს 5 სახეობას. მათი სხეულის სიგრძე 80 სმ აღწევს. გავრცელებული არიან  აფრიკასა და ინდოეთში. იკვებებიან ფრინველის კვერცხით. კბილები სუსტად აქვთ განვითარებული (მსხვერპლის დაჭერა არ უხდებათ). ხერხემლის წინა მალების გადიდებული მორჩები შეჭრილია საყლაპავის ღრუში და გადაყლაპული კვერცხის ნაჭუჭს ამსხვრევს. კვერცხის შიგთავსი კუჭში ჩაიქცევა, ნაჭუჭი კი პირით გარეთ გამოიდევნება. კვერცხიჭამია გველისებრთაგან ყველაზე ცნობილია აფრიკაში გავრცელებული  Dasypeltis scabra. 

## სახეობები. ქვესახეობები 
*]]

*Dasypeltis* შეიცავს 5 სახეობას:
*მონტანას კვერცხიჭამია გველი, *Dasypeltis atra* (სტერნფელდი, 1912)
*ცენტრალური აფრიკის კვერცხიჭამია გველი, *Dasypeltis fasciata* (სმითი, 1849)
*სამხრეთული ყავისფერი კვერცხიჭამია გველი, *Dasypeltis inornata* (სმითი, 1849)
*აღმოსავლეთ აფრიკის კვერცხიჭამია გველი, *Dasypeltis medici*
***Dasypeltis medici lamuensis* (განსი, 1957)
***Dasypeltis medici medici* (ბიანკონი, 1859 
*ჩვეულებრივი ანუ რომბისებრი  კვერცხიჭამია გველი, *Dasypeltis scabra*
***Dasypeltis scabra loveridgei* (მერტენსი, 1954)
***Dasypeltis scabra scabra* (ლინე, 1758)

## ჭამა 
მონტანას კვერცხიჭამია გველი *Dasypeltis atra'' მიირთმევს კვერცხს.

Image:Dasypeltis_atra2.jpg
Image:Dasypeltis_atra3.jpg
Image:Dasypeltis_atra4.jpg
Image:Dasypeltis_atra5.jpg

## ლიტერატურა
* ქსე, ტ. 5, გვ. 495, თბ., 1980

კატეგორია:ანკარასებრნი
კვერცხმდებლობა

**კვერცხმდებლობა** — სასოფლო-სამეურნეო ფრინველთა მეკვერცხული პროდუქტიულობა განსაზღვრულ დროში (თვე, წელი და სხვა). კვერცხმდებლობა დამოკიდებულია ფრინველის სახეობასა და ჯიშზე, მემკვიდრეობით თვისებებზე, ინდივიდუალურ თავისებურებებზე, ასაკსა და გარემოს პირობებზე. ქათმის კარგი კვერცხმდებლობა არის წელიწადში 220-300 კვერცხი, იხვისა 120-180, ინდაურისა 100-150, ბატისა 50-80. სასოფლო-სამეურნეო ფრინველს კვერცხმდებლობის სეზონურობა ახასიათებს, რაც მოვლა-შენახვის პირობების რეგულირებისა და კვების მეცნიერულად დასაბუთებული მეთოდების გამოყენების შემწეობით ნაწილობრივ თანაბარდება, ეს კი ზრდის კვერცხმდებლობას. ქათამი კვერცხის დებას იწყებს 5-6, ინდაური 6½–8 და ბატი 8-10 თვისა.

## ლიტერატურა 
კატეგორია:სოფლის მეურნეობა
კვერცხცოცხლადშობა

**კვერცხცოცხლადშობა** — შთამომავლობის მოცემის წესი, რომლის დროსაც ჩანასახი სრულ განვითარებას დედის სხეულში მყოფ კვერცხში აღწევს, მაგრამ კვერცხის გარსებისაგან მხოლოდ კვერცხის დადების შემდეგ თავისუფლდება. გვხვდება იშვიათად, მაგ., უხერხემლოებიდან კვერცხცოცხლადშობა ახასიათებს ზოგ მორიელსა და ტკიპას. ხერხემლიანებიდან კვერცხცოცხლადმშობია მთელი რიგი ქვეწარმავლები (მაგ., ცოცხლადმშობი ბოხმეჭა), გველებიდან — ჩვეულებრივი გველგესლა, ზღვის გველები, ზოგი ანკარა. ზოგჯერ აღინიშნება არასრული კვერცხცოცხლადშობა — ჩანასახის განვითარება დედის ორგანიზმში მყოფ კვერცხში იწყება, მაგრამ სრული განვითარება კვერცხის დადების შემდეგ მთავრდება (ზოგი რგოლოვანი და მრგვალი ჭია).

## ლიტერატურა 
კატეგორია:რეპროდუქცია
სიმონ ბაგრატიონ-მუხრანელი

**სიმონ (სიმონიკა) ლევანის ძე ბაგრატიონ-მუხრანელი** (დ. 1 სექტემბერი, 1896 — გ. 20 მაისი, 1923, თბილისი) — ქართველი ოფიცერი, 1918–1921 წლებში დამოუკიდებელი საქართველოს ეროვნული არმიის როტმისტრი, წმ. გიორგის ჯვრის კავალერი, ანტი-საბჭოთა ეროვნულ-განმათავისუფლებელი მოძრაობის მოღვაწე 1921–1923  წლებში. საქართველოს ეროვნული გმირი.

სიმონ ბაგრატიონ-მუხრანელი დაიბადა ცნობილ არისტოკრატულ ოჯახში. მამამისი, ლევან გიორგის ძე ბაგრატიონ-მუხრანელი (დ. 1863 — გ. 1901) იყო მუხრანის ბაგრატიონთა შტოს წარმომადგენელი, დედამისი, ანასტასია კი წერეთლის ქალი. თვითონ სიმონიკამ იქორწინა ნინო ბაგრატიონ-დავითიშვილზე (დ. 1897 — გ. 1969). დაამთავრა თბილისის გიმნაზია. მსახურონდა რუსეთის იმპერიის არმიაში. მონაწილეობდა I მსოფლიო ომში (1914-1918). იბრძოდა დასავლეთის ფრონტზე თათრების ცხენოსანი პოლკის რიგებში. განსაკუთრებით გამოიჩინა თავი სოფ. ჰოლიგრადისთან (ახლანდ. ტერნოპოლის ოლქი, უკრაინა) 1915 წლის 21 აგვისტოს ბრძოლაში. დაჯილდოებული იყო წმ. გიორგის IV (1914) და III (1915) ხარისხის ორდენებით, ასევე წმ. სტანისლავის III ხარისხის ორდენით (1917). 1915 წლიდან პრაპორშჩიკი. 1917 წელს საქართველოში დაბრუნდა. 1918 წლიდან მსახურობდა საქართველოს რესპუბლიკის ჯარში, ქართულ ცხენოსანთა პოლკის როტმისტრად. 

საბჭოთა ოკუპაციის (1921) შემდეგ ემიგრაციაში არ წასულა. განაგრძო სამხედრო სამსახური ქართულ წითელ არმიაში. ფარულად თანაუგრძნობდა ეროვნულ-დემოკრატებს. 1922 წლიდან იყო ეროვნულ-დემოკრატიული პარტიის სამხედრო ორგანიზაციისა და საქართველოს დამოუკიდებლობის კომიტეტის „სამხედრო ცენტრის“ წევრი. მონაწილეობდა საბჭოთა რეჟიმის წინააღმდეგ საერთო-სახალხო გამოსვლების ორგანიზებაში. 1923 წლის მარტში დააპატიმრეს მოსკოვის ერთ-ერთ სასტუმროში. იმავე წლის 20 მაისს „სამხედრო ცენტრის“ სხვა წევრებთან დახვრიტეს თბილისში, ახლანდ. ვაკის პარკის ტერიტორიაზე.  სიმონ ბაგრატიონის მეუღლე მალე ციმბირში გადაასახლეს.

სიმონ ბაგრატიონ-მუხრანელი და სამხედრო ცენტრის სხვა წევრები გარდაცვალებიდან 100 წლის შემდეგ 2023 წლის 4 ივლისს საქართველოს პრეზიდენტის განკარგულებით ეროვნული გმირის ორდენით დაჯილდოვდნენ.

## ლიტერატურა
* მშვიდობით ძმებო, გვხვრეტენ ამაღამ!  / [საქართველოს შინაგან საქმეთა სამინისტროს არქივი ; პროექტის ხელმძღვანელი ომარ თუშურაშვილი. თბ., 2016 . ISBN 9789941094361. - გვ. 88-122.
## სქოლიო 
კატეგორია:საქართველოს ეროვნული გმირები
კატეგორია:ქართველი სამხედრო მოღვაწეები
კატეგორია:დაბადებული 1896
კატეგორია:გარდაცვლილი 1923
კატეგორია:მუხრანელების თავადური შტო
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
კატეგორია:დაბადებული 1 სექტემბერი
კატეგორია:გარდაცვლილი 20 მაისი
კატეგორია:წმინდა გიორგის IV ხარისხის ორდენის კავალრები
კატეგორია:წმინდა სტანისლავის ორდენის კავალრები (რუსეთის იმპერია)
ჯეიმზ II (ინგლისი)

**ჯეიმზ II / VII სტიუარტი** (; დ. 14 ოქტომბერი, 1633, სენტ-ჯეიმზის სასახლე, ლონდონი — გ. 16 სექტემბერი, 1701, სენ-ჟერმენი, საფრანგეთი) — ინგლისის, შოტლანდიისა (ჯეიმზ VII-ის სახელით) და ირლანდიის მეფე 1685–1688 წლებში. ჩარლზ I-ის ვაჟი. იგი ბრიტანეთის ბოლო კათოლიკე მეფე იყო. ატარებდა კათოლიკური ეკლესიის პოზიციების განმტკიცების პოლიტიკას. 1685 წელს დაშალა პარლამენტი და ერთპიროვნულად დაიწყო სახელმწიფოს მართვა. 1687 წელს გამოსცა „დეკლარაცია სჯულთშემწყნარებლობის შესახებ“, რომლითაც კათოლიკობა სახელმწიფო რელიგიად უნდა გადაქცეულიყო. მისმა პოლიტიკამ ოპოზიციის გაძლიერება გამოიწვია. ოპოზიციონერებმა ტახტზე მოიწვიეს ჯეიმზ II-ის სიძე ნიდერლანდების შტატჰალტერი უილიამ III ორანელი (1650–1702), რომლის ჩამოსვლის შემდეგ, 1688 წლის დეკემბერში ჯეიმზ II საზღვარგარეთ გაიქცა.

## ლიტერატურა 
კატეგორია:ინგლისის მეფეები
კატეგორია:იორკის ჰერცოგები
კატეგორია:შოტლანდიის მეფეები
კატეგორია:დაბადებული 14 ოქტომბერი
კატეგორია:დაბადებული 1633
კატეგორია:გარდაცვლილი 16 სექტემბერი
კატეგორია:გარდაცვლილი 1701
კატეგორია:სტიუარტები
კატეგორია:ლონდონში დაბადებულები
Ark 2

***Ark 2*** — ჯგუფ Flaming Youth-ის 1969 წლის სადებიუტო და ერთი სტუდიური, კონცეპტუალური ალბომი. მასში მოთხრობილია დანგრეული პლანეტიდან ხალხის ევაკუაციაზე. ალბომიდან გამოვიდა სინგლი „Guide Me Orion“, თუმცა ვერ მან და ვერც ალბომმა პოპულარობა ვერ მოიპოვა და ჯგუფი დაიშალა, ხოლო მისი ერთ-ერთი მუსიკოსი, ფილ კოლინზი, გადავიდა ჯგუფ ჯენესისში.

მიუხედავად ჩავარდნისა, რეზენციები ამ ალბომზე საკმაოდ დადებითი იყო. Melody Maker-ის რეიტინგებში იგი თვის პოპ-ალბომად აღიარეს და დაახასიათეს, როგორც მოზარდების მუსიკა სასიამოვნო ჰარმონიებით. Disc and Music Echo-მ დაწერა, რომ უკვე ამ პირველ ალბომზე ჯგუფის მუსიკა შესანიშნავია.

ყველაფერთან ერთად, ალბომი იქცა რარიტეტად, თუმცა სხვადასხვა ქვეყანაში, ფილ კოლინზის პოპულარობასთან ერთად, იგი არაოფიციალურად გამოსცეს, რადგანაც ბევრ მსმენელს ჯერ კიდევ არ აქვს იგი მოსმენილი.

## სიმღერების სია
# Guide Me Orion - 3:18
#*ვოკალი: (ფლეშ) გორდონ სმითი
# Earthglow - 2:54
#*ვოკალი: ბრაიან ჩეტონი და (ფლეშ) გორდონ სმითი
# Weightless - 2:38
#*ინსტრუმენტული
# The Planets - 12:49
#*1. Mars - Bringer of War
#*ვოკალი: Flaming Youth
#*2. Venus - Bringer of Peace
#*ვოკალი: ბრაიან ჩეტონი
#*3. Mercury - The Winged Messenger
#*ვოკალი: Flaming Youth
#*4. Jupiter - Bringer of Jollity
#*ვოკალი: ფილ კოლინზი
#*5. Saturn - Bringer of Old Age
#*ვოკალი: ფილ კოლინზი
#*6. Uranus - The Magician
#*ვოკალი: ბრაიან ჩეტონი
#*7. Neptune - The Mystic
#*ვოკალი: რონი კერილი
# Changes - 5:47
#*ვოკალი: ფილ კოლინზი და (ფლეშ) გორდონ სმითი
# Pulsar - 3:07
#*ვოკალი: ბრაიან ჩეტონი და (ფლეშ) გორდონ სმითი
# Space Child - 5:11
#*ვოკალი: ფილ კოლინზი
# In the Light of Love - 3:27
#*ვოკალი: Flaming Youth
# From Now On (Immortal Invisible) - 4:21
#*ვოკალი: ბრაიან ჩეტონი

## სქოლიო 
კატეგორია:1969 წლის ალბომები
კატეგორია:კონცეპტუალური ალბომები
კატეგორია:Flaming Youth
კვინიხიძის ელჩობა

**კვინიხიძის ელჩობა რუსეთში** — იმერეთის სამეფოს ელჩობა რუსეთში 1763, 1774 და 1784 წლებში მდივანბეგ დავით კვინიხიძის მეთაურობით. კვინიხიძის ელჩობას რუსეთის მთავრობისათვის უნდა ეცნობებინა იმერეთის მზადყოფნა ოსმალეთის წინააღმდეგ ომისათვის და ეთხოვა დამხმარე ჯარი. ამ ელჩობის შედეგად რუსეთის საექსპედიციო ჯარის რაოდენობა გაიზარდა. რუსეთ-ოსმალეთის 1768-1774 წლებში ომში მოპოვებულ წარმატებათა განსამტკიცებლად კვინიხიძე 1774 წელს მეორედ გაემგზავრა რუსეთს, მაგრამ ამჯერად ელჩობას შედეგი არ მოჰყოლია, ვინაიდან რუსეთის მთავრობა ოსმალეთთან ურთიერთობის გართულებას მოერიდა. მაგრამ ამ ომის საერთო შედეგებმა და ყირიმის საკითხის გამწვავებამ ხელსაყრელი პირობები შეუქმნა იმერეთის მეფეს ოსმალთა ძალმომრეობისაგან ქვეყნის დასახსნელად. 1784 წელს კვინიხიძე მაქსიმე აბაშიძესთან და ზურაბ წერეთელთან ერთად ისევ წავიდა რუსეთში. ამ ელჩობის მიზანი იმერეთის სამეფოს რუსეთის მფლობელობაში შევლა იყო რუსეთსა და ქართლ-კახეთს  შორის 1783 დადებული გეორგიევსკის ტრაქტატის ანალოგიური პირობით.

## ლიტერატურა
**მაჭარაძე ვ.,* ასპინძის ბრძოლა, თბ., 1957;
**მისივე,* ბესიკი დიპლომატიურ სარბიელზე, თბ., 1968;

კატეგორია:იმერეთის სამეფო
კატეგორია:რუსეთ-საქართველოს ურთიერთობები
2005 წელი მუსიკაში

__NOTOC__
## მოვლენები 
## ჩამოყალიბებული ჯგუფები 
**იხილეთ 2005 წელს ჩამოყალიბებული ჯგუფები*

## დაშლილი ჯგუფები 
**იხილეთ 2005 წელს დაშლილი ჯგუფები*

## აღდგენილი ჯგუფები 
*Alice in Chains
*Backstreet Boys (2002 წელს შესვენების შემდეგ)
*Devourment
*Luv'
*Junior M.A.F.I.A.
*Van der Graaf Generator

## მსოფლიო ჩანაწერი ჰიტები 
### საუკეთესოდ გაყიდვადი სინგლები (მსოფლიო) 
## ბილბორდის წლის ტოპ 5 ალბომი 
# *The Massacre* — 50 Cent
# *Encore* — ემინემი
# *American Idiot* — Green Day
# *The Emancipation of Mimi* — მერაია კერი
# *Breakaway* — კელი კლარქსონი

კატეგორია:2005 წელი მუსიკაში
კვიდო

**კვიდო** () — ფოთოლმცვივანი ან მარადმწვანე ბუჩქების (იშვიათად ხეების) გვარი ზეთისხილისებრთა ოჯახისა. 

ცნობილია 40-მდე სახეობა. საქართველოში ბუნებრივად იზრდება 1 — ჩვეულებრივი კვიდო (). იგი ფოთოლმცვივანი ბუჩქია, რომლის სიმაღლე 2-5 მ აღწევს. სურნელოვანი და თაფლოვანი ყვავილები აქვს. ყვავილობს მაის-ივნისში. 

ნაყოფი შავია, მწიფდება სექტემბერ-ოქტომბერში და ხეზე მთელი ზამთარი რჩება. ფართოდაა გავრცელებული მთელს ტყიან საქართველოში. ველურად იზრდება ყირიმსა და კავკასიაში, სამხრეთ და დასავლეთ ევროპაში, ჩრდილოეთ აფრიკასა და მცირე აზიაში. დეკორატიულია. კრეჭას კარგად იტანს, ქმნის მჭიდრო და ლამაზ ცოცხალ ღობეს. იყენებენ მინდორსაცავი ზოლების გასაშენებლად. ნაყოფიდან იღებენ შავ, მწვანე და სხვა ფერის საღებავს.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
კატეგორია:ზეთისხილისებრნი
Whisky a Go Go

მინი|300პქ|Whisky a Go Go-ს ფასადი.
***Whisky a Go Go*** — ღამის კლუბი ვესტ-ჰოლივუდში, კალიფორნია, სანსეტ ბულვარზე. კლუბი გაიხსნა 1964 წლის 11 იანვარს და მას ამერიკაში პირველ ნამდვილ დისკოთეკას უწოდებენ. ამავე სახელწოდების (Whisky a Go Go) კლუბი პირველად პარიზში გაიხსნა 1947 წელს. არსებობს კიდევ ერთი, შედარებით ახალი Whisky a Go Go თელ-ავივის ძველ პორტში.

## რესურსები ინტერნეტში
* 
* Whisky a Go Go-ის ისტორია 

კატეგორია:კალოფორნიის ღამის კლუბები
კატეგორია:ლოს-ანჯელესის ღირსშესანიშნაობები
კვიპაროზი

**კვიპაროზი** () — მარადმწვანე ხეების, იშვიათად — ბუჩქების, გვარი კვიპაროზისებრთა ოჯახიდან. პირამიდული ან გაშლილვარჯიანი ხეა. აქვს ყავისფერი ქერქი და ჯვარედინ-მოპირისპირედ განლაგებული ქერქლისებრი წიწვები.  

მეტნაკლებად მსხვილი, ბურთის ფორმის გირჩები დარგვიდან მეორე წელს მწიფდება. გვარში 15-20 სახეობაა. გავრცელებულია ევროპის, აზიის, ჩრდილოეთ აფრიკისა და ჩრდილოეთ ამერიკის ზომიერად თბილ სარტყელში. ყირიმში, კავკასიასა და შუა აზიის ზოგ რაიონში კულტივირებულია კვიპაროზის 11 სახეობა. 

საქართველოში 9 სახეობაა შემოტანილი. მათგან უფრო ფართოდაა გავრცელებული მარადმწვანე კვიპაროზი (Cupressus sempervirens). ამ ხის სიმაღლე 30-60 მ აღწევს. ცნობილია მისი ორი ფორმა: პირამიდული და ჰორიზონტული. კვიპაროზი მეზოფიტია, იტანს 20°C-მდე ყინვას, ნიადაგის მიმართ საკმაოდ უპრეტენზიოა.

კვიპაროზის სამშობლოდ ითვლება ჰიმალაის მთების სამხრეთ კალთები. XIX საუკუნემდე პირამიდულ კვიპაროსს საქართველოში „ალვის ხეს“ ეძახდნენ. ეს სახელი საქართველოში მაზდეანობის გავრცელებას უკავშირდება. სახელი „ალვის ხე“ ანუ „წვის ხე“ თავისი ვიწრო, პირამიდული ჰაბიტუსის გამო, მართლაც, უხდებოდა მარადმწვანე კვიპაროსს, როგორც მაზდეანური სარწმუნოების სიმბოლოს.

საქართველოში ასევე იზრდება ლუზიტანური, ჰიმალაური, არიზონული და სხვა კვიპაროსები, რომლებსაც იყენებენ ქარსაფარ ზოლებად და დეკორატიულ ბაღმშენებლობაში.

კვიპაროზის სინონიმია **სარო**.

## ლიტერატურა
კატეგორია:კვიპაროზისებრნი
მსყიდველობითი უნარის პარიტეტი

მინი|300პქ|2014 წლის მიხედვით ერთ სულ მოსახლეზე მთლიანი შიდა პროდუქტი მსყიდველობითი უნარის პარიტეტთან მიმართებაში
**მსყიდველობითი უნარის პარიტეტი** (ინგლ. purchasing power parity (ppp)) არის თეორია, რომლის მიხედვითაც ნებისმიერი ვალუტის ერთი ერთეულით უნდა შეგვეძლოს საქონლის ერთი და იმავე რაოდენობის შეძენა ყველა ქვეყანაში. ეს თეორია იყენებს ორი ნებისმიერი ვალუტის გრძელვადიანი წონასწორობის გადაცვლის კურსს მათი მსყიდველობითი უნარის გასათანაბრებლად. თეორია განავითარა გუსტავ კასელმა 1920 წელს, და ის ემყარება ერთიანი ფასის კანონის პრინციპს. ამ იდეის თანახმად ეფექტიანი ბაზრის პირობებში საქონელი ყველგან ერთ ფასად უნდა იყიდებოდეს.

## რესურსები ინტერნეტში
*მსყიდველობითი უნარის პარიტეტი როგორც საერთაშორისო სტატისტიკის ორანიზაციების თანამშრომლობის მაგალითი Eurostat - საგან
* World Bank - მსყიდველობითი უნარის პარიტეტი 

კატეგორია:ეკონომიკური ინდიკატორები
კატეგორია:ინდექსი
კატეგორია:საერთაშორისო ეკონომიკა
კატეგორია:მთლიანი შიდა პროდუქტი
კვიპაროზისებრნი

** კვიპაროზისებრნი** () —  წიწვოვან მცენარეთა ოჯახი. ბუჩქები ან ხეებია. აქვთ ქერქლისებრი ან ნემსისებრი ფოთლები (წიწვები). მამრობითი გირჩა პატარა და მოკლე ყლორტის წვერზე ზის. მწიფე გირჩა გახევებულია, იშვიათად ხორცოვანი და კენკრას წააგავს. მტვრის მარცვლებს არ აქვს საჰაერო პარკი. 

ოჯახში თავმოყრილია 20 გვარის 145 სახეობა, რომლებიც გავრცელებულია ორივე ნახევარსფეროში. ბაღებსა და პარკებში მოშენებულია კვიპაროზი, ღვია, ბიოტა და სხვა. მათ მერქანს იყენებენ ავეჯის წარმოებაში, სადურგლო და სახარატო საქმეში.

## ლიტერატურა 
*
ინდური რუპია

[220პქ.px|მინიატიურა|მარჯვნივ|რუპია, 1887 წ. [ბრიტანეთის ინდოეთი, დედოფალი ვიქტორია. ვერცხლისფერი]]
**ინდური რუპია** (დევანაგირი: रूप्यकं) — ინდოეთის ვალუტა. ვალუტის გამოშვებას აკონტროლებს ინდოეთის სარეზერვო ბანკი. რუპიის ყველაზე გავრცელებული სიმბოლოებია Rs, ₨ და रू. ISO 4217 კოდი ინდური რუპიისთვის არის INR. თანამედროვე რუპია იყოფა 100 *პაისად*.

კატეგორია:ბრუნვაში არსებული ვალუტები
კატეგორია:ინდოეთის ეკონომიკა
კვირიონი

**კვირიონი** () — ფრინველთა ქვერიგი ყაპყაპისნაირთა რიგისა. შეიცავს 1 ოჯახის 7 გვარსა და 25 სახეობას. სხეულის სიგრძე 30 სმ აღწევს, მასა 50 გ. აქვთ გრძელი, ქვემოთკენ ნისკარტი, მოკლე ფეხები. გავრცელებულია სამხრეთ ევროპაში, აზიაში, ჩრდილოეთ აფრიკასა და მაგადასკარზე, ავსტრალიაში. საქართველოში ბუდობს ოქროსფერი კვირიონი (Merops apiaster) და მწვანე კვირიონი (Merops superciliosus) შემომფრენია. კვირიონები ბინადრობენ ღია ადგილებში. ბუდობენ კოლონიებად. დედალი დებს 6-8 კვერცხს, კრუხობს 18-20 დღე. იკვებებიან მწერებით, რომელსაც იჭერენ ჰაერში. ფუტკრების განადგურებით ზიანს აყენებენ მეფუტკრეობას.

## ლიტერატურა
კატეგორია:ყაპყაპისნაირნი
კვირისტავა

**კვირისტავა** () — ბალახოვან მცენარეთა გვარი რთულყვავილოვანთა ოჯახისა. 20-მდე სახეობა ველურად იზრდება ჩრდილოეთ და ცენტრალურ ამერიკაში. 

დეკორატიულ მებაღეობაში გავრცელებულია მშვენიერი კვირისტავა (Zinnia  elegans), რომლის ყვავილედში არის 2 სახის — ენისებრი და მილისებრი ყვავილი, ფერად თეთრი, ვარდისფერი, წითელი, ალისფერი, ნარინჯისფერი და იისფერი. კვირისტავას ყვავილის დიამეტრი 12-14 სმ აღწევს. ცნობილია აგრეთვე კვირისტავა ჰაგეანა (Zinnia Haageana), რომელსაც მოყვითალო-ნარინჯისფერი ყვავილები აქვს.  

კვირისტავას იყენებენ კლემბებისა და რაბატების შესაქმნელად, ბორდიურებად და ყვავილწნულებისათვის.
## დედამიწის გარეთ
2016 წლის იანვარს ნასამ გაავრცელა ინფორმაცია, რომ კვირისტავა არის პირველი მცენარე, რომელიც დედამიწის გარეთ, კოსმოსში საერთაშორისო კოსმოსურ სადგურზე აყვავდა.  თუმცა რამდენიმე მედია საშუალებამ გავრცელებული ინფორმაცია უარყო.

## ლიტერატურა
## სქოლიო
კატეგორია:რთულყვავილოვანნი
მაიკ რეზერფორდი

**მაიკლ ჯონ კლეოტ კროუფორდ რეზერფორდი** (დაიბადა 1950 წლის 2 ოქტომბერს) — ინგლისელი მუსიკოსი, რომელიც უფრო მეტად ცნობილია, როგორც ჯგუფ ჯენესისის ერთ-ერთი დამაარსებელი, გიტარისტი და დამატებითი ვოკალისტია. აგრეთვე ცნობილია საკუთარი ჯგუფით Mike + The Mechanics.

## ადრინდელი წლები
რეზერფორდის მამა, კროუფორდ რეზერფორდი იყო ეროვნული სამხედრო-საზღვაო ძალების კაპიტანი. 13 წლის ასაკში მაიკმა ჩარტერჰაუსის სკოლაში გაიცნო ტონი ბენქსი, პიტერ გებრიელი და ენტონი ფილიპსი. მოგვიანებით მათ ჩამოაყალიბეს ჯგუფი ჯენესისი.

## ბასი/გიტარა
რეზერფორდის ბას გიტარაზე დაკვრის სტილი გამორჩეულია, რადგანაც მაიკს დაკვრის ორიგინალური ტექნიკა გააჩნია. პროგრესული როკის ჟანრში მისი სოლო პარტიები საკმაოდ ცნობილია.

რეზერფორდი აგრეთვე ცნობილია, როგორც პიონერი 12 სიმიანი გიტარის გამოყენებაში.

## სოლო
სანამ ჯენესისი ისვენებდა სტუდიური და საკონცერტო მოღვაწეობისგან, მაიკმა ჩაწერა ორი სოლო ალბომი ''Smallcreep's Day* და *Acting Very Strange*, მოგვიანებით, 1985 წელს ჩამოაყალიბა ჯგუფი Mike + The Mechanics. ამ ჯგუფის ყველაზე ცნობილი სიმღერებია All I Need Is a Miracle, The Living Years, Silent Running და Over My Shoulder.

## სოლო დისკოგრაფია
;ალბომები
* *Smallcreep's Day* (1980)
* *Acting Very Strange* (1982)
;სინგლები
* „Moonshine“ (1980)
* „Time and Time Again“ (1980)
* „Working in Line“ (1980)
* „Maxine“ (1982)
* „Halfway There“ (1982)
* „Acting Very Strange“ (1982)

;Mike + The Mechanics

* *Mike + the Mechanics* (1985)
* *The Living Years* (1988)
* *Word of Mouth* (1991)
* *Beggar on a Beach of Gold* (1995)
* *Hits* (1996)
* *M6* (1999)
* *Rewired* (2004)
* *The Road'' (2011)

## რესურსები ინტერნეტში 
* სტატია მაიკ რეზერფორდის გიტარაზე ორმაგი გრიფით
* World of Genesis.com - ბიოგრაფია * World of Genesis.com - 2004 წლის ინტერვიუ 

## სქოლიო
კატეგორია:დაბადებული 1950
კატეგორია:ინგლისელი როკ-მუსიკოსები
კატეგორია:ჯენესისის წევრები
კატეგორია:Mike + The Mechanics-ის წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
Acting Very Strange (ალბომი)

***Acting Very Strange*** — ინგლისური პროგრესული როკ-ჯგუფ ჯენესისის გიტარისტ მაიკ რეზერფორდის მეორე სოლო ალბომი, რომელიც გამოვიდა 1982 წლის 7 სექტემბერს. ეს არის მაიკის ერთადერთი სოლო ალბომი, რომელზეც ავტორი თავად ასრულებს ვოკალურ პარტიებს. წინა ალბომისგან, ''Smallcreep's Day'' განსხვავებით, ეს არ არის კონცეპტუალური ალბომი. მასზე უფრო მეტი კომერციულ წარმატებაზე ორიენტირებული სიმღერაა.

## სიმღერების სია
*ყველა სიმღერის ავტორია მაიკ რეზერფორდი, გარდა მითითებულისა:

### B-მხარეები და სხვა სიმღერები 
* Calypso შეტანილია სინგლში Hideaway
* Acting Very Strange (რემიქსი), Couldn't Get Arrested (რემიქსი) შეტანილია სინგლში Acting Very Strange

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1982 წლის ალბომები
კატეგორია:მაიკ რეზერფორდის ალბომები
ახმეტელის თეატრი (თბილისის მეტრო)

**„ახმეტელის თეატრი“** (ყოფილი სახელწოდება **„გლდანი“**) — თბილისის მეტროპოლიტენის პირველი ხაზის ბოლო გაჩერება. ხაზის შემდეგი სადგურია სარაჯიშვილი. მდებარეობს გლდანის დასახლებაში. გაიხსნა 1989 წლის 7 იანვარს. მისი პროექტის ავტორები არიან არქიტექტორები გ. რაზმაძე, ს. ჩოლოყაშვილი და გ. მოძმანიშვილი. სადგურს შესასვლელი ერთი მხრიდან აქვს.

სადგური, რომელიც მარმარილოთი და გრანიტითაა მოპირკეთებული, 2007 წელს განახლდა. 14 დეკემბერს დასრულებული სამუშაოების დროს, ცვლილება შეეხო, როგორც შესასვლელის, ისე დახრილი გვირაბისა და მოსაცდელი ვესტიბულის დიზაინს; დამონტაჟდა თანამედროვე ტიპის მონიტორები, სარეკლამო ბილბორდები და განახლდა განათების სისტემა.

## გალერეა

Akhmeteli.JPG|

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „ახმეტელის თეატრი“ თბილისის მეტროს ოფიციალურ საიტზე
* მეტროსადგური „ახმეტელის თეატრი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
Smallcreep's Day (ალბომი)

'''''Smallcreep's Day'''* — ინგლისელი გიტარისტ და სიმღერების ავტორ მაიკ რეზერფორდის პირველი სოლო ალბომი, რომელიც გამოვიდა 1980 წლის 15 თებერვალს. დისკის პირველ ნახევარს იკავებს პიტერ კერელ ბრაუნის სურეალისტურ მოთხრობაზე აგებული კომპოზიციები. ალბომის პროდიუსერია დევიდ ჰენჩელი, იგივე პროდიუსერი, რომელმაც იმუშავა ჯენესისის ალბომზე *Duke''. ალბომზე უკრავს ენტონი ფილიპსიც (კლავიშები), რეზერფორდის ყოფილი პარტნიორი ჯენესისიდან.

დისკი ჩაწერილი იქნა ჯგუფ ABBA-ს მუსიკალურ სტუდიაში Polar Studios (სტოკჰოლმი, შვედეთი).

## სიმღერების სია
* ალბომის აშშ გამოცემაზე სიმღერები, რომლებიც ფირფიტის პირველ მხარეს იყო, მოხვდა მის მეორე მხარეს.
* ალბომის კონცეპტუალური ნაწილის დასასრული უფრო ოპტიმისტურია, ვიდრე ბრაუნის ნაწარმოები.
* ალბომისთვის დაიწერა სიმღერა Compression, რომელიც ასევე უნდა შესულიყო ჯენესისის ალბომში, თუმცა იგი საბოლოოდ მოხვდა იშვიათი ჩანაწერების კომპილაციაში It's Only Knock And Knowall.

## პერსონალი 
* ენტონი ფილიპსი – კლავიშები
* ნოელ მაკკალა – ვოკალი
* საიმონ ფილიპსი – დასარტყმელი საკრავები
* მორის პერტი – პერკუსია
* მაიკ რეზერფორდი – გიტარა, ბას გიტარა

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1980 წლის სადებიუტო ალბომები
კატეგორია:მაიკ რეზერფორდის ალბომები
კატეგორია:ალბომები Hipgnosis-ის გარეკანის დიზაინით
კატეგორია:ალბომები დეივიდ ჰენჩელის პროდიუსერობით
კატეგორია:Charisma Records-ის ალბომები
პირველი ხაზი (თბილისის მეტრო)

**პირველი ხაზი** (**ახმეტელი-ვარკეთილის ხაზი**, *ძვ.* **დიდუბე-სამგორის**, **გლდანი-ვარკეთილის ხაზი**) — თბილისის მეტროპოლიტენის ხაზი. ხაზზე ამჟამად 16 სადგურია და მისი სიგრძე 19.6 კმ შეადგენს.
მყნობა

მინი
მინი
**მყნობა** — ერთი მცენარის (სანამყენე) კალმის ან კვირტის გადანერგვა მეორე მცენარეზე (საძირე). მყნობა ხეხილოვანი ჯიშების ვეგეტატიური გამრავლების ერთ-ერთი მნიშვნელოვანი ღონისძიებაა. მას იყენებენ მრავალწლოვანი მცენარეების ჯიშური თვისებების შესანარჩუნებლად, გასაუმჯობესებლად. საძირისა და სანამყენის შერჩევა ხდება მათი მაღალი სამეურნეო თვისებების, ყინვა-გვალვა და მავნებლებ-დაავადებებისადმი გამძლეობის, აგრეთვე ადრე მსხმოიარობის მიზნით.

მყნობით მცენარეს აძლევენ სხვადასხვა ფორმას. ცნობილია მყნობის მრავალი წესი, რომელთაგანაც წარმოებაში იყენებენ 10-15-ს. ხეხილოვანი ჯიშების მყნობას ატარებენ კვირტით (ოკულირებით), კალმით, სალტით, შეხებით (აბლაქტირება). სპეციალური მიზნებისათვის იყენებენ აგრეთვე საძირის ქერქზე გაღივებული თესლით მყნობას და სხვა. ბალახოვანი მცენარეების მყნობა ხდება ნაყოფის ნაწილებით, გორგლებით, ბოლქვებით, ერთი თესლის ჩანასახის გადატანით მეორეზე. ზამთარში მყნობა ტარდება მცენარის ვეგეტატიური სვენების პერიოდში (შენობაში), გაზაფხულზე — მარტიდან ივნისამდე, ზაფხულში — ივნის-სექტემბერში. 

*კვირტით მყნობა* (*ოკულირება*) მყნობის ყველაზე გავრცელებულია წესია — საძირე კარგად იზრდება, სანამყენე მასალა ნაკლები იხარჯება. ჯვირტით მყნობა რამდენიმე ოპერაციისაგან შედგება: კვირტის ანათალის აღება; საძირეზე, ფესვის ყელთან, ნიადაგიდან 5—7 სმ სიმაღლეზე T ფორმის ჭრილის გაკეთება. კვირტის მოთავსება ჭრილში და შეხვევა (ხრალით და სხვა). ზოგი ჯიშის კვირტი ძნელად უხორცდება საძირეს. ასეთ შემთხვევაში იყენებენ 2 კვირტით მყნობას.

*კალმით მყნობა* ტარდება — კოპულირებით, გვერდითი ჭრილით, სოლით, გაპობით, ქერქქვეშა გადახიდვით და სხვა. მევენახეობაში უფრო კალმით მყნობას იყენებენ. მყნობის მექანიზაციისათვის საქართველოს მებაღეობის, მევენახეობისა და მეღვინეობის სამეცნიერო-კვლევით ინსტიტუტში შექმნილია ვაზის სამყნობი მანქანა.

*სალტიო მყნობას* იყენებენ კაკლის, წაბლის, თუთისა და სხვა ვეგეტატიური გამრავლებისათვის. საძირეს შემოაცლიან ქერქის სალტეს და შიგ ჩასვამენ იმავე ზომის სანამყენე ქერქს კვირტიანად.

*შეხებით მყნობა* (*აბლაქტირება*) ერთმანეთთან ახლომდგომ მცენარეთა ტოტების მიახლოება და შეზრდაა. მთლიანი შეზრდის შემდეგ სანამყენე ტოტს აცლიან დედა მცენარეს და ტოვებენ საძირეზე. შეხებით მყნობას იყენებენ მევენახეობაში, მეხილეობასა და დეკორატიულ მებაღეობაში.

## ლიტერატურა 
* საქართველოს მეხილეობა, ტ. 1, თბ., 1969

კატეგორია:მებაღეობა
კვირტი

250px|thumb|ყვავილის კვირტი
მინი|მცენარეთა კვირტების კლასიფიკაცია
[მინი|[ყვავილობამდე და გაყვავებული კვირტი მარცხნიდან მარჯვნივ]]
**კვირტი** () — უმაღლესი მცენარეების ყლორტის ჩანასახი. განარჩევენ ვეგეტატიურ და გენერაციულ ანუ საყვავილე კვირტებს. *ვეგეტატიული კვირტი* შედგება მოკლე ჩანასახოვანი ღეროსა (წვერზე ზრდის კონუსით) და ღეროზე განლაგებული განსხვავებული ასაკის ფოთლების ჩანასახისაგან, რომლებიც მჭიდროდ ეკვრიან ღეროსა და ერთმანეთს. *გენერაციულ კვირტში* ფოთლების ჩანასახთან ერთად ყვავილების და ყვავილედების ჩანასახიცაა. კვირტის გარეთა ფოთლები ან მათი ნაწილები (თანაფოთლები, ფოთლის ფუძე, ყუნწის ნაწილი) ზოგჯერ მფარავ ქერქლებად გადაიქცევა. ასეთ კვირტს *დახურული* ეწოდება და ციცი და ზომიერი სარტყლის მცენარეთა უმეტესობას აქვს. *ღია* ანუ შიშველი კვირტი (ქერქლების გარეშე) მეტწილად ტენიანი ტროპიკული ტყის ხეებისათვის არის დამახასიათებელი, თუმცა ხშირად გვხვდება ზომიერ სარტყელშიც არამოზამთრე, ხან კი მოზამთრე ყლორტებზე.

მდებარეობის მიხედვით განასხვავებენ კენწრულ ანუ ტერმინალურ და გევრდით კვირტებს. კენწრული კვირტი უზრუნველყოფს ყლორტის სიმაღლეზე ზრდას, გვერდითი კი — გვერდითი ყლორტების წარმოქმნის გზით მცენარის დატოტვას. გვერდითი კვირტი ფოთლების ითლიაში ვითარდება და *უბის* ანუ აქსიალური კვირტი ეწოდება. კვირტის განლაგება ღეროზე ფოთოლთგანლაგების კანონს ექვემდებარება. კვირტი ჩვეულებრივ მჯდომარეა ან იშვიათად ყუნწზე ზის. კვირტში ერთმანეთის მიმართ ფოთლების განლაგებას *კვირტწყობა* ან *კვირტთშეკერა* ეწოდება. ცალკეული ფოთლის ფირფიტის მოკეცვის მიხედვით კვირტში არჩევენ *ფოთოლთწყობის* რამდენიმე ტიპს. კვირთწყობა და ფოთოლწყობა მემკვიდრეობითი ხასიათის ნიშნებია და გამოიყენება მცენარეთა სისტემატიკაში. ზრდასრული ღეროს, ფესვის ან ზოგჯერ ფოთლის ქსოვილების შიგა ფენებში წარმოიქმნება *დამატებითი* ანუ ადვენტური კვირტი. უფრო ხშირად ასეთი კვირტი ვითარდება ფესვზე (ნუში, ჟოლო, ხვართქლა და სხვა) და მისგან მიწისზედა შეფოთლილი ყლორტები — ფესვის ამონაყრები წარმოიქმნება. დამატებითი კვირტი წარმოიქმნება ფესვის კალმებზეც. ფოთლებზე ადვენტური კვირტი უვითარდება ბეგონიას, სუმბულს, შროშანას და სხვა მცენარეებს, თუ მათ ფოთლებს მოვათავსებთ ნესტიან ქვიშაში. ზოგჯერ ფოთლებზე დამატებითი კვირტი ვითარდება დედა მცენარისაგან მოუშორებლად. მაგ., ბრიოფილუმის ფოთლის კიდეებზე წარმოიქმნება კვირტები, რომლებიც ოდნავი შეხებით შორდება დედა მცენარეს და დამოუკიდებელ ორგანიზმად ვითარდება, ასეთი *ჩეკია კვირტი* ხშირად ფოთლის უბეში და ყვავილებზეც ვითარდება. ყველა კვირტი ერთდროულად არ იშლება, ზოგს მოსვენების საკმაოდ გრძელი პერიოდი ახასიათებს და *მძინარე კვირტი* ეწოდება. ისინი იშლება მათ ზევით მდებარე ღეროების და ყლორტების დაზიანებისას. მძინარე კვირტს ფართოდ იყენებენ მეხილეობასა და დეკორატიულ მებაღეობაში. კვირტს დიდი მნიშვნელობა აქვს მცენარეთა ვეგეტატიური გამრავლებისათვის.

## ლიტერატურა 
კატეგორია:მცენარეთა მორფოლოგია
კვირჩხლა

**კვირჩხლა** () — მტკნარი წყლის თევზების გვარი კობრისებრთა ოჯახისა. მათი სხეულის სიგრძე 20 სმ აღწევს. გვარში 10-მდე სახეობაა, რომლებიც გავრცელებულია ევროპაში, აზიაში და ჩრდილოეთ ამერიკაში. საქართველოში გვხვდება 1 ქვესახეობა (Phoxinus phoyinus colchicus). ტოფობს ზაფხულში. ყრის 200-900 ცალ ქვირითს. იკვებება ბენთოსით. კვირჩხლას სარეწაო მნიშვნელობა აქვს იაკუტიაში, საქართველოში კი სარეველა თევზია.

## ლიტერატურა 
კატეგორია:კობრისებრნი
ISO 3166-1

მინი|400პქ|ევროპა ISO კოდებით
**ISO 3166-1** — ISO 3166 სტანდარტის ნაწილი. წარმოადგენს სტანდარტიზაციის საერთაშორისო ორგანიზაციის (ISO) მიერ დადგენილ ქვეყნებისა და დამოკიდებული ტერიტორიების სახელების კოდებს. სტანდარტის ოფიციალური სახელწოდებაა „კოდები ქვეყნებისა და მათი ქვედანაყოფების აღსანიშნავად — ნაწილი 1: ქვეყნის კოდები“. ის განსაზღვრავს ქვეყნის კოდების სამ კრებულს:

* ISO 3166-1 alpha-2 — ორნიშნიანი სისტემა. აქვს მრავალმხრივი გამოყენება, განსაკუთრებით ქვეყნის ზედა დონის დომენისთვის.
* ISO 3166-1 alpha-3 — სამნიშნა სისტემა. უფრო თვალსაჩინოა, ვიდრე ორნიშნიანი სისტემა, ქვეყნის ამოცნობისთვის.
* ISO 3166-1 რიცხვითი — სამციფრიანი სისტემა. იოლი გამოსაყენებელია ადამიანებისთვის ან/და სისტემებისთვის, რომლებიც არალათინურ დამწერლობას იყენებენ. გაერო-ს სტატისტიკური განყოფილების მიერ განსაზღვრული კოდების იდენტურია.

ქვეყნის ანბანური კოდები ISO 3166-ში თავიდანმე, 1974 წლიდან, იყო დართური, ხოლო ქვეყნის რიცხვითი კოდები, მეორე განახლებისას, 1981 წელს დაერთო. ქვეყნის კოდები ISO 3166-1 სტანდარტის სახით პირველად 1997 წელს გამოჩნდა ISO 3166-ის მეხუთე განახლებისას, როდესაც ISO 3166 სამ ნაწილად დაიყო.

ISO 3166-1 არ არის ერთადერთი სტანდარტი ქვეყნის კოდებისთვის. ბევრი საერთაშორისო ორგანიზაცია იყენებს ქვეყნის საკუთარ კოდებს, რომელთა შორის, ზოგი ISO 3166-1-ის კოდების მსგავსია.

## ოფიციალურად მინიჭებული კოდები 
ქვემოთ მოცემულია ISO 3166-1 სტანდარტით დადგენილი ქვეყნების კოდების სრული სია. გრაფა მოიცავს მარტო ოფიციალურად მინიჭებულ კოდებს.

კოდები შეგიძლიათ დაახარისხოთ შესაბამის ღილაკზე დაჭერით. ბოლო მწკრივში მოცემულია ბმული ყოველი ქვეყნის ISO 3166-2 კოდებზე.

## იხილეთ აგრეთვე 
* ISO 3166-2
* ISO 3166-3
* ფიფა-ს ქვეყნების კოდები — ცოტა განსხვავდება ISO 3166-1 alpha-3-ის კოდებისგან და გამოიყენება ფიფა-ს მიერ.

## სქოლიო 
1
კატეგორია:ქვეყნების კოდები
კვიცის თანავარსკვლავედი

thumb|კვიცი
**კვიცის თანავარსკვლავედი** () — ცის ეკვატორთან მდებარე თანავარსკვლავედი. მისი ყველაზე ბრწყინვალე ვარსკვლავები დაახლოებით მე-4 ვიზუალური ვარსკვლავიერი სიდიდისაა. დაკვირვების საუკეთესო პირობებია ივლის-აგვისტოში.

## ლიტერატურა 
## რესურსები ინტერნეტში 
* Star Tales -Equuleus

კატეგორია:თანავარსკვლავედები
კატეგორია:ეკვატორთან მდებარე თანავარსკვლავედები
Living Years

***Living Years*** — ჯგუფ Mike + The Mechanics-ის მეორე სტუდიური ალბომი, რომელიც გამოვიდა 1988 წელს. ფილ კოლინზი და ტონი ბენქსი,  ჯენესისიდან, უკრავენ სიმღერებაში „Black and Blue“ (რომელიც ალბომზე *Invisible Touch* მუშაობისას დაიწერა).

ალბომის ყველაზე წარმატებული სიმღერა და სინგლია „Living Years“.

## სიმღერების სია
## ჩარტები
## სქოლიო 
კატეგორია:1988 წლის ალბომები
კატეგორია:Mike + The Mechanics-ის ალბომები
კატეგორია:Atlantic Records-ის ალბომები
კატეგორია:Warner Music Group-ის ალბომები
კატეგორია:Virgin Records-ის ალბომები
Beggar on a Beach of Gold

***Beggar on a Beach of Gold*** — ჯგუფ Mike + The Mechanics-ის მეოთხე ალბომი, რომელიც გამოვიდა 1995 წელს.

## სიმღერების სია
## სინგლები 
* **Over My Shoulder** (1995) #12 (ბრიტანეთი)
# Over My Shoulder
# Something To Believe In
# Always The Last To Know

* **A Beggar On A Beach Of Gold** (1995) #33 (ბრიტანეთი)
[დისკი 1]
# A Beggar On A Beach Of Gold (რადიოს ვერსია)
# Help Me
# Nobody Told Me
[დისკი 2]
# A Beggar On A Beach Of Gold
# Boys At The Front
# Little Boy
# A Beggar On A Beach Of Gold (აკუსტიკური)

* **Another Cup of Coffee** (1995) #65 (ბრიტანეთი)
[დისკი 1]
# Another Cup of Coffee
# You Never Change
# You Don't Know What Love Is
[დისკი 2]
# Another Cup of Coffee
# The Living Years (საკონცერტო)
# Everyday Hurts (საკონცერტო)
# How Long (საკონცერტო)

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1995 წლის ალბომები
კატეგორია:Mike + The Mechanics-ის ალბომები
Mike + The Mechanics (1985 წლის ალბომი)

***Mike + The Mechanics*** — ჯგუფ Mike + The Mechanics-ის სადებიუტო სტუდიური ალბომი, რომელიც გამოვიდა 1985 წელს. ამ ალბომმა ბილბორდის ჩარტში მიაღწია #26 პოზიციამდე. თავდაპირველად აქედან გამოვიდა ორი სინგლი - „Silent Running (On Dangerous Ground)“ და „All I Need Is a Miracle“. ორივე იქცა ჯგუფის პოპულარულ სინგლებად. ალბომის მესამე სინგლი „Taken In“ ნაკლებად წარმატებული იყო.

## სიმღერების სია
;შენიშვნა:

* A Call to Arms თავდაპირველად დაიწერა ჯენესისის ალბომისთვის *Genesis*.

## პერსონალი 
* მაიკ რეზერფორდი - გიტარა, ბას-გიტარა
* პოლ იანგი - ვოკალი სიმღერებში All I Need Is a Miracle, Hanging By a Thread, Take the Reins, Taken In
* პოლ კერაკი - ვოკალი სიმღერებში Silent Running, I Get the Feeling, A Call to Arms
* ედრიან ლი - კლავიშები
* პიტერ ვან ჰუკი - დასარტყმელი საკრავები

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1985 წლის სადებიუტო ალბომები
კატეგორია:Mike + The Mechanics-ის ალბომები
კატეგორია:Atlantic Records-ის ალბომები
კატეგორია:Warner Music Group-ის ალბომები
კატეგორია:Virgin Records-ის ალბომები
კატეგორია:ალბომები კრისტოფერ ნილის პროდიუსერობით
კატეგორია:AIR Studios-ში ჩაწერილი ალბომები
ეჟენ ბუდენი

**ეჟენ ბუდენი** (, დ. 12 ივლისი, 1824 — გ. 8 აგვისტო, 1898) — ერთ-ერთი პირველი ფრანგი პეიზაჟისტი, რომელიც ხატავდა პლენერზე. მისი ძირითადი თემაა სანაპიროს ხედები, სადაც ის დიდ ადგილს უთმობდა ცას.

## ბიოგრაფია 
[thumb|180px|left|ტრუვილი, [1864 წ.]]
ეჟენ ბუდენი დაიბადა მეზღვაურის ოჯახში, ჰონფლერში ჰავრის მახლობლად. ყმაწვილობაში ის მუშაობდა საკანცელარიო მაღაზიაში „ჰავრში“ და გატაცებული იყო ხატვით. ის კარგად იცნობდა კლოდ მონეს, რომელიც თავის კარიკატურებს გამოფენდა ბუდენის მაღაზიაში. 

1835 წელს მისი ოჯახი გადასახლდა ჰავრში. აქ ეჟენი დაუახლოვდა ცნობილ მხატვრებს, როგორებიც არიან: ჟან ფრანსუა მილე, ჟან ბატისტ იზაბეი და ჟან ბატისტ კამილ კორო. ისინი ახალგაზრდა მხატვარს აძლევდნენ სხვადასხვა რჩევებსა და მითითებებს. მონდომებულ ახალგაზრდა მხატვარს ჰავრის მუნიციპალიტეტმა დაუნიშნა სამწლიანი სტიპენდია პარიზში სასწავლებლად. 1859 წელს შედგა ეჟენ ბუდენის დებიუტი სალონში. რის შემდეგად მისი შემოქმედება ყურადღების ცენტრში აღმოჩნდა. მხატვრის შემდგომი ტილოები უკვე მოხვდნენ „განკიცხულთა სალონში“, სადაც იმ დროს მთავარი სალონის ჟიურის მიერ დაწუნული ნამუშევრები იფინებოდა.

1863 წელს ბუდენი ბევრს მოგზაურობდა, როგორც საზღვარგარეთ, ასევე ქვეყნის შიგნით. მან მოინახულა ბრეტანი, ნიდერლანდები, ვენეცია. ამ პერიოდში ის ხატავდა მცირე ზომის პეიზაჟებს.

1857 წელს ეჟენ ბუდენი შეხვდა კლოდ მონეს. ისინი ხშირად მუშაობდნენ ერთად ბუდენის სახელოსნოში.

1870-იან წლებში მისმა მხატვრობამ იმპრესიონისტების გავლენა განიცადა. მისი პეიზაჟები უფრო ნათელი გახდა, ხოლო მონასმი რბილ გაბნეულ ლაქას დაემსგავსა. 1874 წელს ბუდენმა მონაწილეობა მიიღო იმპრესიონისტების პირველ გამოფენაში. ამის შემდეგ მან არაერთხელ გამოფინა თავისი სურატები პარიზსა და ამერიკაში იმპრესიონისტების სურათების გვერდით.

ეჟენ ბუდენი 1898 წლის 8 აგვისტოს, 74 წლის ასაკში გარდაიცვალა.

## გალერეა 

Image:Boudin Trouville1864.jpg|*ტრუვილ-სიურ-მერი*. (1864) ეჟენ ბუდენი.
File:The Beach at Villerville, Eugène Boudin, 1864.jpg|*სანაპირო ვირელვილთან*, 1864.  Eugène Boudin. ხელოვნების ეროვნული გალერეა (ვაშინგტონი). (Zoomview ).
File:Eugène Boudin Cotenord.jpg|*Rivage de Pontrieux* კოტ-დ’არმორი. 1874. ეჟენ ბუდენი.
File:Landscape with Sunset Eugène Louis Boudin.jpeg|*მზისჩასვლის პეიზაჟი*. 1880&ndash;1890. ორსეის მუზეუმი, პარიზი.
File:Berck Fishemen at Low Tide Eugène Louis Boudin.jpeg|*მეთევზე ზღვის მიქცევის დროს.*
File:Eugène Boudin. Sea port.jpg|*სზღვაო პორტი*, ერევნის სურათების გალერეა
File:Etude_de_ciel,_boudin.jpg|ცის შესწავლა 1888-1895, ჰავრი
File:Eugène Boudin, Entrée des jetées du Havre par gros temps, 1895.jpg|E*ntrée des jetées du Havre par gros temps*, 1895, ჰავრი
File:Les_vaches_boudin.jpg|პეიზაჟი ძროხებით, 1881, ჰავრი

## ლიტერატურა 
* Gustave Cahen, *Eugène Boudin* (Paris, 1899); Arsène Alexandre, *Essais*; Frederick Wedmore, *Whistler and Others* (1906).

## რესურსები ინტერნეტში 
**Impressions of the Sea* 
*Eugène Boudin - The complete works 
**Impressionism: a centenary exhibition*

კატეგორია:ფრანგი მხატვრები
კატეგორია:იმპრესიონისტი მხატვრები
კატეგორია:დაბადებული  12 ივლისი
კატეგორია:დაბადებული 1824
კატეგორია:გარდაცვლილი  8 აგვისტო
კატეგორია:გარდაცვლილი 1898
კატეგორია:მხატვრები ანბანის მიხედვით
Word of Mouth (Mike + The Mechanics-ის ალბომი)

***Word of Mouth*** — ჯგუფ Mike + The Mechanics-ის მესამე სტუდიური ალბომი, რომელიც გამოვიდა 1991 წელს. ალბომის მარკეტინგული კამპანია შეფერხებებით მიმდინარეობდა, ვინაიდან ჯგუფის ლიდერი მაიკ რეზერფორდი ამავე დროს ჯენესისის ''We Can't Dance*-ზე მუშაობდა. ალბომის გამოცემას ტურნე არ მოჰყოლია. არც ჩანაწერს ჰქონია ისეთივე წარმატება, როგორც *Living Years''-ს და იგი ბრიტანეთში მხოლოდ #11 პოზიციაზე იმყოფებოდა, ხოლო ამავე სახელწოდების სინგლი — #13-ზე (აშშ იგი #78 იყო). ბრიტანეთში კიდევ უფრო წარუმატებელი იყო სიმღერები „A Time and Place“ და „Everybody Gets a Second Chance“ (#58 და #56). თუმცა, ორივე შეტანილია ჯგუფის კომპილაციურ ალბომებში.

სიმღერა „Get Up“ მოხვდა 1993 წლის ფილმში „წლის ახალბედა“.

## სიმღერების სია
#Get Up (რეზერფორდი, კერაკი) - 4:23
#Word of Mouth (რეზერფორდი, ნილი) - 3:55
#A Time and Place - 4:52
#Yesterday, Today, Tomorrow - 4:37
#The Way You Look At Me (რეზერფორდი, კერაკი) - 5:09
#Everybody Gets a Second Chance - 3:57
#Stop Baby (რეზერფორდი, ნილი) - 3:54
#My Crime of Passion (რეზერფორდი, კერაკი, ლი) - 4:56
#Let's Pretend It Didn't Happen - 5:35
#Before (The Next Heartache Falls)  (რეზერფორდი, კერაკი) - 6:38

## სქოლიო 
კატეგორია:1991 წლის ალბომები
კატეგორია:Mike + The Mechanics-ის ალბომები
კატეგორია:Atlantic Records-ის ალბომები
კატეგორია:Virgin Records-ის ალბომები
კატეგორია:ალბომები მაიკ რეზერფორდის პროდიუსერობით
კატეგორია:ალბომები კრისტოფერ ნილის პროდიუსერობით
კატეგორია:ალბომები რას ტიტლმენის პროდიუსერობით
Mike + The Mechanics (1999 წლის ალბომი)

***Mike + The Mechanics*** — ჯგუფ Mike + The Mechanics-ის მეხუთე სტუდიური ალბომი, რომელშიც აგრეთვე შეტანილია რამდენიმე ცნობილი სიმღერა. იგი გამოვიდა 1999 წელს და ასევე ცნობილია სახელით *M6*.

## სიმღერების სია
ყველა სიმღერების ავტორები - რეზერფორდი და კერაკი, გარდა მითითებულისა

#Whenever I Stop - 3:38
#Now That You've Gone - 4:47
#Ordinary Girl (რეზერფორდი, კერაკი, იანგი) - 3:50
#All The Light I Need (რეზერფორდი, რობერტსონი) - 4:36
#What Will You Do (რეზერფორდი, რობერტსონი) - 3:15
#My Little Island (რეზერფორდი, რობერტსონი) - 4:05
#Open Up - 4:04
#When I Get Over You (რეზერფორდი, ნილი) - 4:10
#If Only - 4:42
#Asking (For The Last Time) - 4:16
#Always Listen To Your Heart (რეზერფორდი, კერაკი, იანგი) - 4:16
#Did You See Me Coming - 4:04
#Look Across At Dreamland (რეზერფორდი, რობერტსონი) - 4:14

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1999 წლის ალბომები
კატეგორია:Mike + The Mechanics-ის ალბომები